Det Vilde Vesten. Et grænseland med endeløse muligheder ...
... og uanet nederdrægtighed.
- Hvor mange var det? - Ni. Ét tilbage.
Jeg fik det ellers kun til otte, og sagnet siger, der skal lyde præcis ...
Ti ring. Nu venter vi.
Men de farligste steder har det med at fremavle de største helte.
John Walker. Du ringede?
Det var pænt af dig at komme, men det bliver dit livs sidste fejltagelse.
Fejltagelse? Du, Hawkeye ... Hvornår har du sidst skudt forbi?
Det mindes jeg ikke. Men stodderne her har vist brug for en demonstration.
- Lad os få det overstået. - Må jeg lige lægge hatten først?
Hvor er Hood?
- Hvem? - Du skal ikke spille op.
- Hood plyndrer byggepladser overalt. - Og bortfører jernbanearbejderne.
Hvad rager en flok forsvundne kinesere mig?
All right. Hood er på vej mod Point Pegasus, men bare rolig.
Før eller siden kommer Hood efter alle, -
- og efter sigende har han dig i kikkerten.
I Det Vilde Vesten lurer faren lige bag horisonten.
Men der findes stadig helte, der rider den i møde for at blive legender.
Tid.
Rum.
Virkelighed.
Det er mere end en lige linje.
Det er en prisme fuld af endeløse muligheder ...
... hvor ét enkelt valg kan forgrene sig til uendelige virkeligheder ...
... og skabe verdener, som adskiller sig fra dem, I kender.
Jeg er Beskueren.
Jeg skal føre jer gennem disse vidtstrakte nye virkeligheder.
Kom med mig, og tænk over spørgsmålet:
"Hvad nu hvis?"
Alternative virkeligheder, parallelle universer ...
I har forstået det. Små valg medfører store forandringer.
Men i multiversets fjerneste afkroge bliver det hele en anelse bizart.
Her er alting muligt. Alting.
Ikke så meget "hvad nu hvis?" som "hvad i alverden?".
I dette univers er Ultron programmeret til cabaretsanger.
Men selv i multiversets mest syrede verdener ligger én ting desværre fast.
Uretfærdighed. Shang-Chis univers var ingen undtagelse.
For at undslippe sin fars tyranni valgte Shang-Chis søster, -
- Xu Xialing, at immigrere til USA sidst i 1860'erne.
Hun måtte dog sande, at den amerikanske drøm ikke var, hvad hun var blevet lovet.
Immigranter var blevet mål for en gådefuld forbryder kaldet Hood, -
- der skaffede sig magt ved at spille på folks frygt for deres nye naboer.
Men da Xialing blev vidne til det, tog hun kampen op mod Hood ...
... og man hørte aldrig fra hende siden.
Og da det forlød, at Hood havde taget Xialing og hendes folk som gidsler, -
- var det kun Shang-Chi, der gad lede efter dem.
For at finde sin forsvundne søster -
- slog han sig sammen med Kate Bishop, der havde sit eget udestående med Hood.
Sammen blev de en westernmyte, -
- som dog var begyndt at lyde mere som en spøgelseshistorie.
Walkers tip holdt stik, men vi kommer for sent. Igen.
Som om jernbanearbejde ikke var tortur nok.
Hood efterlod min families gård i samme tilstand. Ingen overlevende.
- Og ingen spor at følge. - Vi skal nok finde ham, Kate.
Og når det sker, skal jeg personligt lægge ham i graven.
Ikke før han har fortalt, hvor min søster er.
Hjælp. Hjælp ...
Det er løgn.
Er du okay? Her, tag en tår.
Så så, forsigtig.
- Har du et navn? - Jun-Fan.
Jun-Fan, kan du fortælle, hvad der er sket?
Jeg ville tilkalde jer med klokken, men Hood var for hurtig.
- Det er okay. Vi er her nu. - Du må fortælle os, hvad du så.
Det var en aften som alle andre.
Far fortalte om jer. Legenden om Hawkeye og De Ti Ringe.
Heltene, der kæmper for dem, der ikke kan kæmpe selv.
Men så kom Hood.
Han kom ud af det blå som en isnen i luften ...
... og tog alle med i et spøgelsestog.
- Et spøgelsestog? - Ja. Det kørte den vej.
- Men der er jo ingen skinner. - Jeg så det selv. I må tro på mig.
Jeg beder dig, Shang-Chi. Han tog min far.
- Jeg skulle ikke have gemt mig. - Du gjorde det rigtige, knægt.
- Vi skal nok klare resten. - Nej, jeg vil med og ordne Hood.
Cyklonnæve!
Sorgernes hånd!
Fordrukkent hvepsestik!
- Den sidste var faktisk ret fed. - Se her. Der er et svagt spor.
Det fører ind i dalene og mod Furysletten.
Ligesom drengen sagde. De har et stort forspring.
- Men hvis vi rider over bjergene ... - Kan vi stoppe dem i passet.
Skal du med på eventyr, Jun-Fan?
Fordrukkent hvepsestik!
Nåede vi det?
- Vi må bare vente og se. - Og håbe, vi ikke kom for sent.
Jeg beder til, vi nåede det.
Kom så frem med dig.
- Der er det! - Det var pokkers.
Det er spøgelsestoget. Afsted!
Kom så! Kom så!
Kom!
- Bare rolig, Kate er stærk. - Du kan sagtens.
- Jeg har dig. - Godt gået.
Hvad dælen? Løb nu ikke for langt væk, Morris.
- Venner? - Åh nej.
Hold fast!
Hvad hulen?
- Vi fløj over en kløft! - Det skal du ikke fortælle din far.
Åh nej. Se.
Jernbanearbejderne var vist ikke det eneste, Hood slap afsted med.
Det ligner en af Starks opfindelser.
Det må jeg nok sige. Stark Munitions, Hammer Steel, Cross Manufacturing ...
Hood har bestjålet dem alle sammen.
Det er et helt arsenal. Nok til at erobre hele Vesten.
Far? Far, hvor er du?
- Er du her? - Er det arbejderne?
Hvis Hood vil skabe en hær, er en flok jernbanearbejdere ikke en dårlig start.
Far, hvor er du?
Far! Det er mig, Jun-Fan.
- Hvorfor svarer han ikke? - Det er uden tvivl Hoods værk.
Det betyder, at vi må have en snak med manden selv.
Jamen der har vi jo Hawkeye og De Ti Ringe. Velkommen om bord.
Du gør klogt i at smide skyderne.
Og du, Ti Ringe, må hellere sænke dine krudtnæver.
Der skulle nødigt ske den lille noget.
- Hvem er du? Hvor er Hood? - Det må du ... Om forladelse.
Jeg er Sonny Burch, investor i den lyse fremtid, Hood er ved at skabe.
Fremtiden ser ikke just lys ud for dine fanger.
Fanger? Du tager helt fejl. Toget her er et befrielsestog.
Og de storartede mennesker er blevet indrulleret i en styrke, -
- der skal forandre verden.
- Indrullering lyder ikke som frihed. - Det er det frie marked i aktion.
Et økonomisk princip, jeg ynder at kalde udbud og efterspørgsel.
Jeg udbyder dem, og de gør som efterspurgt.
Knægt?
Fordrukkent hvepsestik. Nu!
Der kan man bare se.
- Hold lige min hat. - Der er ingen grund til vold.
I vil gerne tale med Hood, og Hood vil gerne tale med jer.
Vores interesser kan have sammenfald, så længe I lover at opføre jer pænt.
Lad mine underordnede føre jer hen i salonvognen.
Hvad venter I på? Så dræb dog den møgunge.
Kwai Jun-Fan var blevet inspireret af Shang-Chi til at vise sig som en helt.
Men tragedier kan ramme selv den tapreste sjæl.
Kom her!
Smid ham af toget.
Bare ikke denne gang.
Selv de tapreste helte kan have brug for et lille skub.
Hvad i ...?
Hvad er det her?
Du ville jo gerne møde Hood. Nu har du chancen.
Ikke dig, frøken Bishop. Hood vil kun tale med De Ti Ringe.
- Jeg gemmer lidt til dig, Hawkeye. - Jeg er der om et øjeblik.
Du ville tale med mig. Her er jeg. Hvor er min søster?
Hører du? Hvor er min søster?
Det har sin pris.
Der var du.
Men du har vist dig at være en værdig modstander. Slut dig til mig.
Jeg vil aldrig slutte mig til dig.
Så finder du aldrig ud af, hvad der er blevet af din søster.
Så må jeg vel bare tæve det ud af dig.
Nuvel.
- Kom nu! - Din makker har problemer.
Din makker kan ikke have mange ringe tilbage.
Kom nu, Shang.
Ja!
- Hvad? - Hvad pokker?
Puha. Jeg må indrømme, det stadig giver mig gåsehud.
Hvad er der galt, frøken Bishop? Føler man sig lidt svimmel?
- Hvad er du for en? - Din forbundsfælle, hvis du vil det.
En hypnotisk lille trille, ikke? Jeg fandt dette overtalelsesapparat -
- under en opgave i Rusland og tilføjede en lille melodunte.
Arbejderne. Det var sådan, du kontrollerede dem.
Det er en ørehænger. Man skal sætte propper i, -
- før den borer sig ind i ens hoved.
Du må stoppe det her!
Hjælp mig. Sammen kan vi forandre landet for bestandigt.
Aldrig!
Tiden er vist ved at rinde ud for din makker.
Han kommer til at dø alene. Du vil ikke kunne redde ham, -
- ligesom du ikke kunne redde hele din familie.
Jeg hørte dem kalde på dig med mine egne ører.
Det var nemlig ikke Hood, der dræbte dine forældre.
Det var mig.
Xialing? Søster?
Jeg troede, du var blevet bortført.
Hood kom for at tage mig, men det blev mig, der tog ham.
Jeg besejrede Hood og stjal hans kraft.
Dine forældres formue var med til at finansiere vores foretagende, -
- men det ville være løgn at sige, det var ren forretning at dræbe dem.
Det var en udsøgt fornøjelse.
Du forstår det ikke, bror. Du tror, jeg er skurken her, -
- men det er mig, der er helten. Hjælp mig med at redde vores folk.
Lin Lin, du slavebinder dem jo. Det kan jeg ikke lade dig gøre.
Så kan jeg ikke lade dig leve.
Xialing, stop!
- Du er ikke dig selv! - Jo, jeg er!
- Du bortfører uskyldige mennesker. - Jeg redder dem.
Jeg forvandler dem til en hær, der skal gøre landet her til det, man lovede os.
Det var ikke derfor, du kom hertil.
Hvis du ikke kan se det, skal jeg tvinge dig til det!
Nej!
Jeg forsøger at hygge mig med mine drab, frøken Bishop.
Og at dræbe dig med din mors skydere, det er da vældig poetisk, ikke sandt?
Sidste chance, bror.
Lad os forandre det her land og redde vores folk.
Nej. Ikke på den her måde.
Så må du dø.
Nej, nej, nej, nej.
Farvel.
Hvem ringer med den klokke?
Hvad? Vent nu lidt.
Okay, frøken Bishop, lad os tale om det.
Du skyder da vel ikke en ubevæbnet mand med koldt blod?
Døden vil være for nådigt. Jeg vil se dig lide.
Du kan ikke besejre mig. Lad os gøre det færdigt.
Kæmp mod mig. Du skal kæmpe mod mig!
Nej. Jeg vil ikke kæmpe mod dig.
Hvad? Kæmp nu mod mig! Kæmp!
Jeg vil ikke lege med mere. Og min søster ville aldrig dræbe sin bror.
Jeg er ikke din søster længere!
Rejs dig op!
Min søster har altid været min helt.
Hun har altid været stærkere og modigere end mig.
Hun er mit liv, og jeg ved, hun stadig er et sted derinde.
- Du er en tåbe. - Nej, Lin Lin.
Jeg er din bror. Jeg elsker dig, Xialing.
Nej!
Xialing! Nej, nej, nej.
- Bliv hos mig, søster. - Åh gud.
Bliv hos mig. Jeg har dig. Du skal nok klare den.
- Bliv hos mig. - Shang-Chi ...
Bror ...
Der var hun jo. Min søster.
Bror ...
Xialing?
Shang-Chi, om forladelse. Jeg vidste det ikke.
Om forladelse.
Det var ikke dig, der dræbte hende, Kate. Det var Hood.
Det Vilde Vesten har altid været myten om store eventyr og nye begyndelser.
Men sandheden var til tider noget mere dyster.
Men den enes tragiske fald -
- er ofte blot kimen til en ny helts fødsel.
Pludselig var Shang-Chi sådan, pow! Og Hood var sådan, pow, pow!
Den knægt har jernnæver. Du får vist konkurrence.
Vesten har brug for flere helte. Hood var ikke den eneste skurk herude.
Og jeg skylder min søster at kæmpe hendes kamp til ende.
Solen er ved at gå ned, Hawkeye. Er du frisk på et eventyr?
Altid.
Så længe der er helte, der kæmper for retfærdighed, -
- vil håbet altid kunne skimtes i horisonten.
Endnu en, der endte bedre, end den kunne have gjort.
På grund af dig.
Vi har alle aflagt en ed.
Og vi kan ikke længere lade dine indblandinger passere ustraffet.
Tekster af: Henrik Thøgersen Scandinavian Text Service